Селе́на Мари́ Го́мес (; гьай. 22 июл 1992, Гранд-Прейри, Техас) — америкаялъул рол хIалей чи, кочIохъан, музикалиял асарал хъвалей чи, пардусер, дизайнер, кучIдузул хъвадарухъан, модел, пакъирзабазе садакъаялдалъун кумек гьабулей чи ва ЮНИСЕФ'алъул лъикІаб гучалъул вакил. «Wizards of Waverly Place» абураб телесериалалда Алекс Руссол рол хІаралъухъ гьелъие щвана шапакъатал Kids’ Choice Awards-ги (2009, 2010, 2011, 2012) ALMA Award-ги (2009).

2009 соналдаса байбихьун гьей йиго Selena Gomez & the Scene поп-рок-къохъаялъул кочIохъан. 2012 соналъ гьеб къокъаялъ лъазабуна жодерго жигар чІезе тезе букІиналъул, цинги Селенаца жинцаго кучIдул ахIизе байбихьана.

Селена йиго пайда бугел хІалтІаби гьарулей гІадан. Гьединго гьей йиго ЮНИСЕФ'алъул лъикІаб гучалъул вакил 2009 соналдаса байбихьун.

Биография 
Селена Мари Гомес гьаюна 22 июлалъ 1992 соналъул Гранд-Прейриялда (штат Техас, АЦШ) Мэнди Корнеттил ва Рикардо Гомесил хъизаналда. Селенал эмен — мексикаялъулав, эбелалъул буго италиялъулгун-англиязул аслу-тухум. 
Гьелъие 5 сон бугеб мехалъ, гьелъул эбел-эмен ратІалъула. Гьей гІезаюна эбелалъ жинцаго. Гьелъул эбел йикІана театралъул актрисалъун. Эбелалъ гьесизаюна Селена актрисалъун йикІиналде. 2006 соналъ Селенал эбел  Брайан Тифие росасе ана. Селенал йиго гьитІинай яц Грэйси Эллиот Тифи (гьай. 12 июналъ 2013) эбелалъул кІиабилеб магьариялдасан гьаюрай ва йиго цойги жеги гьитІинай яц Тори Гомес (гьай. июналъ 2014) инсул кІиабалеб магьариялдасан гьаюрай.

2010 соналъул май моцІалда Селенае швана рокъоб школа лъугІизабураб гьоркьохъеб лъаялъул диплом.

ХІужаби 

Алфавиталда рекъон гІадамазул сияхІ